polyglot-tagger/wikipedia-language-snippets-filtered huggingface dataset:
यो वार्ता सुनेर ऋषिले केही समयको लागि नेत्र बन्द गरे र राजाको पूर्व जन्मको वृत्तान्त जानेर भन्न लागे यो राजा पूर्व जन्ममा एक निर्धन वैश्य थियो ।
द्वापर युगको आरम्भमा महिष्मति नामको एक नगर थियो, जसमा महीजित नामका राजा राज्य गर्दथे, तर पुत्रहीन हुनाको कारण राजालाई राज्य सुखदायक लाग्दैन थ्यो उनको भनाई थियो कि जसको सन्तान छैन, त्यसको लागि यो लोक परलोक दुबै दु:खदायक हुन्छन् ।
तपाईँको दर्शनले हामीलाई पूर्ण विश्वास छ कि हाम्रो यो संकट अवश्य दूर हुनेछ किनकी महान पुरुषहरूको दर्शन मात्रले अनेक कष्ट दूर हुन्छन् ।
बाल्यकालका सुब्बासापलाई जब उनका बाबु खडानन्द बरालले भेँडा हेर्न जान्छस् केटा हिँड् भन्दै घरबाट लिएर गए तर सुब्बासापका पिताले भेंडा हेर्न भनेर लिएर गएको ठाउँ त विद्यालय थियो।
भेँडा हेर्न भन्दै बाबुले विद्यालय भर्ना गरिदिएपछि विद्यालयका शिक्षकले सुब्बासापको नाम कृष्णहरि बराल राखिदिए र आज त्यही नाम नेपाली साहित्यिक जगतमा प्रसिद्ध छ।
गौतम गोत्री ऐरीहरूको ऐतिहासिक पक्षतिर दृष्टि गोचर गर्दा नेपालका अन्य गौतम गोत्री थरहरूका झैं ऐरी थरको पुर्खा पनि प्राचिन कत्युर प्रदेश हुँदै नेपाल प्रवेस गरेको देखिन्छ ।
वास्तवमा प्राचिन कान्यकुव्ज वा कन्नौज र प्राचिन कत्युरको इतिहास खोतल्दा ति क्षेत्रहरूमा सबैभन्दा सबल रूपमा गौतम गोत्रीहरू रहेको देखिन्छ ।
किनकी कन्नौज सभ्यताको स्थापनाकर्ताको रूपमा प्राचिन लुम्बीनी सभ्यताको समाप्ती पछि लुम्बिनी छोडेर दक्षिण तिर लागेका गौतम गोत्रीहरूले नै कन्नौज सभ्यता बसालेका हुन् भन्ने तर्क बलियो छ ।
कन्नौजमा विक्रमादित्य संवतको सुरूवात हुनुभन्दा पनि केही सताब्दी पहिले देखि नै कन्नौजमा आफुलाई चन्द्र वंशी भन्ने गौतम गोत्रीहरूको राजसत्ता स्थापित भईसकेको थियो ।
बैतडिमा ऐरीहरूको मुल वास स्थान वाशुलिंग गाविस, शिद्धेश्वर गाविस, गोजरी गाविस, कैलाली जिल्लाको धनगढी नगरपालिका, बोराडाँडी, हसनपुर, कञ्चनपुर जिल्लाको महेन्द्र नगर, वाणी, बैङ्क, रामपुर बिलासपुर, वेलौरी, काठमाडौँ भक्तपुर लगायतका स्थानहरूमा रहेको छ ।
६ अप्रिल १७८२ मा राजा फुत्थायोत्फा चुलालोक को आदेशमा ग्रान्ड प्यालेसको निर्माण कार्य सुरु भयो, यो चक्री बंसका सस्थापक हुन् जब उनले राजधानी शहर थोनबुरीबाट बैङ्कक सारेका थिए ।
ग्रान्ड प्यालेसको उत्तरीमा सनम लुंग सडक र ना फ्रा लान सडक रहेको छ, पश्चिममा महाराज सडक, पूर्वमा सनमचाई सडक र दक्षिणमा थाई वांग सडक द्वारा घेरिएर रहेको छ।
भिसेटचैस्री मुख्य प्रवेश द्वारबाट प्रेबश गरेपछि बायाँ भागमा इमरल्याण्ड बुद्धको मन्दिर रहेको छ भने दाँया तिर धेरै सामुदायिक भवनहरु रहेका छन् ।
वि.सं. १९४२ मा तत्कालीन प्रधानमन्त्री वीर शमसेरले प्रति रोपनी रु. ६० का दरले ३७५ रोपनी जग्गा खरिद गरी निर्माण गराएको यस दरबारमा ठूला ठूला क्रिस्टलका झार र बार्दली बार इटालियन मार्वलको टेबल, बेल्जियमका ऐनाहरु बैठकमा २२ फिट अग्ला र १२ फिट गोलाकारका ८ वटा सेता स्फटिक खम्बा जडान गरिएका थिए।
यूरोपबाट मगाइएका यी सामानहरू भारतको सोनपुरसम्म रेलद्वारा र सोनपुरबाट भीमफेदीसम्म गाडा, बग्गी, हात्ति र त्यहाँबाट भरियाद्वारा नै बोकाएर काठमाण्डौ ल्याइएका थिए।
वि.सं. १९९० मा आगलागी भएर ध्वस्त भएको यस दरबारको अवलोकन गर्न विदेशी पाहुनाहरू पनि लालयित हुने गर्दथे र अवलोकनपछि यसको सजावट देखेर आश्चर्यचकित हुन्थे ।
महाराज वीरशमशेरको निधनपछि मुख्य दरबार उनका जेठा छोरा जनरल गेहेन्द्र शमशेरको भयो र उनको मृत्यु पछि त्यो उनका जेठा छोरा लीलाशमशेरको स्वामित्वमा पुग्यो।
उनले आफ्नो प्रारम्भिक शिक्षा समाप्त गरेर थप उच्च अध्ययन गर्नको लागि जयपुरको महारानी कलेजमा अध्ययन गर्नका लागि भर्ना भइन् जहाँ उनले आफ्नो कोठाबाट पर्वतारोहीहरूलाई हेर्ने मौका पाइन् ।
जसबाट सन्तोष प्रभावित भएर जयपुर स्थित नहेरू पर्वतारोही संस्थानमा प्रवेश गरीन् साथै उनले आफ्नो भारतीय प्रशासनिक सेवाको अध्ययन पनि जारी राखिन् ।
उनी पहिलो पटक सगरमाथाको आरोहण गर्ने समयमा आफ्नो समकक्षी मोहन सिंहलाई आफ्नो अक्सिजन सिलिन्डर साझा गरेर उनको ज्यान जोगाएकी थिइन् ।
सन् १९९२ मा २० वर्षकै उमेरमा सागरमाथाको सफल आरोहण गरेर उनले विश्वमा सबैभन्दा कान्छो उमेरमा सगरमाथा आरोहण गर्ने महिलोको कीर्तिमान कायम गरिन् ।
सन् १९९९ मा सन्तोष यादवले भारतीय पर्वतारोही दलको १२ पर्वतारोहीको नेतृत्व गर्दै सगरमाथा अन्तर्गतको काङ्गसाङ मोहडाको पर्वतारोहण अभियान गराएकी थिइन् भने त्यसको दुई वर्षपछि सन् २००१ मा भारतीय दलकै पर्वतारोहीहरूलाई सगरमाथाको पूर्वी मोहडको आरोहण अभियान गराएकी थिइन् ।
भारतीय प्रशासनिक सेवाको अध्ययन गरेकी सन्तोष वर्तमान समयमा भारतीय प्रहरी सेवा अन्तर्गतको भारतीय-तिब्बती सीमानाको प्रहरी चौकीकी कर्मचारी हुन् ।
उनी साधारण लेखपढमात्रै भएका प्रहरी अधिकारी भए पनि पञ्चायती प्रधानमन्त्री तुल्सी गिरी र तत्कालीन अधिराजकुमार धीरेन्द्र शाहको सिफारिसमा आईजीपी बन्न सफल भएका थिए ।
” लामाकै कार्यकालमा प्रहरी सेवा प्रवेश गरेकी पूर्वडीआईजी पार्वती थापा मगर भन्छिन्, “उहाँले खुला प्रतिस्पर्धाबाट महिलालाई प्रहरी सेवामा प्रवेश गराएकै कारण हामीले डीआईजी हुने अवसर पायौं, हामीबाहेक बहालवाला थुप्रै महिला प्रहरी अधिकृत सङ्गठनमा दक्षता, क्षमता प्रदर्शन गरेर नेतृत्व लिनसक्ने स्थितिमा छन् ।
००७ सालमा स्थापना भएको प्रहरीमा ११ औँ सङ्गठन प्रमुखको रूपमा ०३९ असारदेखि ०४३ जेठसम्म महानिरीक्षक बनेका लामाले आफ्नो कार्यकालमा सङ्गठनलाई आधुनिकीकरण र साधनस्रोत सम्पन्न बनाउन अग्रसरता देखाएका थिए ।
बहालवाला तथा अवकाशप्राप्त प्रहरी अधिकारीहरू ६३ वर्ष लामो प्रहरीको इतिहासमा आईजीपी खड्गजीत बरालपछि सङ्गठनलाई सफल र सक्षम नेतृत्व प्रदान गर्नेमा उनै लामालाई लिइन्छ ।
कोत र भण्डारखालको हत्याकाण्ड गराउनाका साथै युवराज सुरेन्द्रविक्रमलाई मारी आफ्ना छोरा रणेन्द्रविक्रमलाई राजा बनाउने षडयन्त्र गरेको अभियोगमा महारानी राज्यलक्ष्मी देवी सबै कुरावाट दोषी सावित भइन् ।
तसर्थ श्री ५ राजेन्द्रविक्रमका साथै युवराज सुरेन्द्रविक्रमको उपस्थितिमा भारदारीको सर्वसम्मतिले कान्छी महारानी राज्यलक्ष्मी देवीलाई शक्तिच्युत गरी देशनिकाला गर्नु उपयुक्त हुने ठहर सहितको फैसला गरयो ।
तत्पश्चात् १९०३ साले मार्गकृष्ण पञ्चमी आइतवारका दिन श्री ५ राजेन्द्रविक्रमबाट महारानी राज्यलक्ष्मीमा निहित रहेको सम्पूर्ण अधिकारका साथै राज्य सञ्चालन गर्नका लागि चाहिने विशेषाधिकारको लालमोहर युवराज सुरेद्रविक्रमलाई प्राप्त भयो ।
महारानीलाई दोषी साबित गरी सबै राज्याधिकार युवराज सुरेन्द्रविक्रमलाई सुम्पेको भोलिपल्ट अर्थात् १९०३ साल मार्ग कृष्ण षष्ठी सोमवार राजा राजेन्द्रविक्रम राज्यलक्ष्मीसँगै काशी जाने उद्देश्यले दरबार छाडी मखनटोलस्थित एकदेव वैद्यको घरमा बस्नपुगे ।
यसका अतिरिक्त जङ्गबहादुरका विश्वासपात्र काजी करवीर खत्री, काजी हेमदल थापा, कप्तान खड्गबहादुर कुंवर, कप्तान धीरबहादुर कुँवर र सुब्बा सिद्धिमान सिंह राजभण्डारी आदि विशेष निगरानीका लागि खटिनुका अतिरिक्त काशी जाने यस लावा लस्करका साथमा एकजना अंग्रेज अफिसरको पनि उपस्थिति थियो ।
पण्डित विजयराज ले सो षड्यन्त्रको पोल खोलेर भण्डारखाल पर्वमा जंगबहादुरको हत्या गर्ने उनको योजना असफल भएपछी प्रधानमन्त्री जंगबहादुरले उनको सम्पूर्ण राजकीय अधिकार खोसी उनलाई देशनिकाला गरिदिए ।
आफ्नो प्रतिविम्व सार मण्डलमा चित्रित गरी आफूलाई चिन्ने ज्ञानदर्शन प्राप्त गरी जीवन सुख आनन्दमय वनाउने र सुस्वास्थ्य दिर्घायुको कामना गर्ने गरिन्छ ।
जसरी निर्मित मण्डल आफ्नै निर्मित प्रतिविम्व मात्र हो यसरी नै आफूको रूपमा मानिएको 'म' को भावना, आफ्नो भौतिक रूप तथा चेतसिक दुवै पक्ष एेना भित्र देखिने प्रतिविम्व समान हुन् भन्ने थार्थ दर्शनलाई बुझ्नको लागि यसरी धुलोको प्रयोग गरिएको हो ।
यसरी नै यस संसार रूपी हिलोबाट माथि उठ्न सक्ने आदर्श स्वभाव सवै ब्यक्तिहरूमा विद्यमान छ तर यसलाई नचिनेको कारण वा विर्सिएको कारण हामी संसाररूपी दलदलमा रमाइरहेको र अनन्त दुःखको भुमरीमा परिरहेको कुराको बोध गराउने यस मण्डलको आकृति पद्माकार वनाइएको हो ।
राग, द्वेष र मोह रूपी दलदलबाट अलग्ग रही काय, वाक् र चित्तका कर्महरू शुद्ध राखिरहने आदर्श रूप 'म' हो भन्ने अनुभूति गराउने पनि यसको उद्देश्य हो ।
समग्र देवता ऊर्जाशक्ति विश्व ब्रम्हाण्ड मानव शरीरभित्र रहेको विश्वास गर्दै परमेश्वरको बास हुने मान्यता राखी आफूलाई चिनेर बुझेर आफ्नो उद्धार गर्न आफै अघि सर्नुपर्ने परम्पराका रूपमा यो पर्व विकास भएको पाइन्छ ।
त्यसबाट धेरै मानिसको क्षति हुन गएकाले त्यसपछि जीवित रहेका मानिसले आत्मसुरक्षाका लागि शरीरको पूजा गर्ने परम्परा प्रचलनमा ल्याएको विश्वास छ ।
यी मध्ये सवै भन्दा भित्र चेतन तत्वको प्रतिकको रूपमा तेलको वृत र पञ्चतत्वको प्रतिकको रूपमा क्रमशः आखे , कालो मास, धान, कालो भटमास र लावा का वृतहरू वनाइन्छ ।
बालिएको खेलु इताःले दिप्तमान् भइरहेको मण्डलको पुजा गरी जेठी आमाले सजाइएको विमिरा, अन्य फलफूल, जजंका, गोदावरी फूल र वत्ती सवैको हातहातमा दिइन्छ र सवै सदस्यले ती सामग्रीहरू निधारले ढोगी ग्रहण गरिन्छ ।
यस पुजा शुरू गर्न सर्वप्रथम घरको बुइगलमा वा अन्य खुला कोठाको भुर्इंमा ढुंगाको धुलो प्रयोग गरी परिवारका प्रत्येक सदस्यको लागि एक एकवटा मण्डल वनाइन्छ ।
रेक्साले स्टाटेन टापु स्थित, टोट्टेनभिल्ले उच्च विद्यालयमा अध्ययन गरेकी थिइन् जहाँ उनले सङ्गीतका विभिन्न विधामा सहभागी भएकी थिइन्।
किशोरावस्थामा, रेक्साले रेकर्डिङ कला तथा विज्ञानको राष्ट्रिय विद्यापीठको वार्षिक ग्रामी पुरस्कारको कार्यक्रममा प्रदर्शन गर्ने उद्देश्यका साथ गीत पेश गरेकी थिइन्।
रेक्साले "सर्वश्रेष्ठ किशोर गीतकार" पुरस्कार प्राप्त गरेकी थिइन् जहाँ उनले लगभग अन्य ७०० प्रवेशीहरूलाई उछिन्न सफल भएकी थिइन्।
फल स्वरूप, उनको प्रतिभासँग प्रभावित भएर सामन्था कोक्सले उनीसँग एक सम्झौतामा हस्ताक्षर गरेकी थिइन्, जसले रेक्सलाई म्यानहट्टनमा गीत लेख्ने कक्षामा भर्ना गर्न प्रोत्साहित गरेको थियो।
त्यस पश्चात्, रेक्साले सेलेना गोमेज र निक्की विलियम्सका लागि क्रमश: "लाइक अ च्याम्पियन" र "ग्लोइङ" लगायतका गीतहरू लेखिदिएकी थिइन्।
सन् २०१३ मा, उनको सबैभन्दा प्रख्यात गीत लेखन प्रयास एमिनम र रियानाको " द मोन्स्टर" हो, जसलाई एमिनेमको गिती सङ्ग्रह द मार्सल माथर्स भाग २ बाट चौथो एकलको रूपमा जारी गरिएको थियो।
गीत अमेरिकी बिलबोर्ड हट १०० र हट आर र बी/हिप हप गीत लगायतका साङ्गीतिक तालिकाहरूको शीर्ष स्थानमा पुगेको थियो जसले पछि, उत्कृष्ट र्‍याप/गायन प्रस्तुतिको रूपमा ५७औँ वार्षिक ग्रामी पुरस्कार समारोहमा, पुरस्कार प्राप्त गरेको थियो।
अमेरिकी र्‍यापर एमिनेमको "द मोन्स्टर"नामक गीतको लेखन श्रेय रहेको छ जसले पछि, उत्कृष्ट र्‍याप/गायन प्रस्तुतिको रूपमा ग्रामी पुरस्कार प्राप्त गरेको थियो।
रेक्साले सन् २०१५ मा उनको पहिलो विस्तृत साङ्गीतिक सङ्ग्रह, "आई डन्ट वान ग्रो अप" सार्वजनिक गरेकी थिइन् जसले व्यावसायिक रूपमा मध्यम प्रदर्शन गरेको थियो।
सेप्टेम्बर २०१४ मा, उनलाई एल्भिस डुरानको महिना कलाकारको रूपमा चयन गरिएको थियो र उनलाई एनबिसीको टुडे नामक कार्यक्रममा चित्रित गरिएको थियो जसलाई क्याथी लि गिफोर्ड र हुदा कुब्तले सञ्चालन गरेका थिए।
उनका बुबा, फ्लामुर रेक्सा अल्बानियाली नागरिक थिए जहाँ उनको जन्म तात्कालिक युगोस्लाभिया र हालको उत्तरी माकेदोनियाको सहर, देबारमा भएको थियो।
सन् २०१७ मा, रेक्साले विस्तृत गीतहरूको सङ्गालो, अल योर फल्ट भाग १ र अल योर फल्ट भाग २ सार्वजनिक गरेकी थिइन् जसमा समावेश गीतहरू "आई गट यु" र "द वे आई आर ले मध्यम सफलता प्राप्त गरेका थिए।
रेक्साले अमेरिकी र्‍यापर जि-इजिसँग गरेको सहकार्यबाट सार्वजनिक गरिएको गीत "मि माइसेल्फ एन्ड आई" र मार्टिन गरिक्ससँगको साझेदारीमा निर्माण गरिएको गीत "इन द नेम अफ लभ" लगायतका उनका गीतहरू चर्चित बनेका थिए।
अमेरिकी साङ्गीतिक समूह फ्लोरिडा जर्जिया लाइनसँगको सहकार्य संयुक्त रूपमा निर्माण गरिएको गीत "मिन्ट टु बी"ले देशव्यापी रूपमा ख्याति प्राप्त गरेको थियो जहाँ यो पछि, अमेरिकाको बिलबोर्ड तालिकाको शीर्ष २ मा आएको थियो।
२९ जुलाई २०१६ मा, रेक्साले नेदरल्यान्डेली डिजे र रेकर्ड निर्माता मार्टिन गरिक्ससँगको सहकार्यमा उनीहरूको गीत "इन द नेम अफ लभ" जारी गरेका थिए।
यसले बिलबोर्ड तालिकाको शीर्ष २४ मा स्थान बनाएको थियो भने यसले अमेरिक उत्कृष्ट नृत्य/विद्युतीय गीतको रूपमा सोही तालिकाको चौथो स्थान हासिल गरेको थियो।
गीत, संयुक्त अधिराज्य, क्यानडा, अस्ट्रेलिया, इटाली र न्युजिल्यान्ड लगायतका देशहरूका साङ्गीतिक तालिकाको शीर्ष १० भित्र पर्न सफल भएको थियो।
१२ मे २०१५ मा,उनले आफ्नो पहिलो साङ्गीतिक सङ्गालो, "आई डन्ट वान ग्रो अप", वार्नर ब्रोज रेकर्ड्स मार्फत सार्वजनिक गरेकी थिइन्।
उनले फ्रान्सेली डिजे डेभिड गेतासँग गीत "हे मामा"लाई संयुक्त रूपमा लेखेकी थिइन् भने उनी त्यसको साङ्गीतिक भिडिओमा, निकी मिनाज र आफ्रोज्याकसँग देखिएकी थिइन्।
रेक्साको पहिलो गिती सङ्ग्रह, एक्पेक्डिसन बिलबोर्ड २००को १३औँ स्थानमा आएको थियो जहाँ समावेश उनको गीत "आई एम मेस"ले चर्चित भएको थियो जहाँ यसले उत्कृष्ट नयाँ कलाकार र उत्कृष्ट देशकालिन जोडी/सामुहिक प्रस्तुतिको तर्फबाट ६१औँ ग्रामी पुरस्कारमा माथि उल्लेखित मनोनयनहरू प्राप्त गरेको थियो।
वि.सं. १९८५, वैशाख ५ मा नवलपरासीको देवचुलीस्थित चुलीबोझा मा कप्तान बहादुर सिंह बराल र सरस्वती बरालका कनिष्ठ पुत्रका रूपमा खड्गजीत बराल जन्मेका हुन्।
सो लडाइँमा नेपाली फौजको बहादुरी देखेर अङ्ग्रेजले नेपालीलाई ब्रिटिस इन्डियन आर्मीमा भर्ना लिने भए जसको फलस्वरूप रणजीत बराल ब्रिटिस इन्डियन आर्मी बनेका थिए।
प्रहरी महानिरीक्षक बरालकै अग्रसरतामा जनता प्रहरी मैत्री बनून् र प्रहरी भवनहरूलाई न्यायको मन्दिरका रूपमा हरेर प्रहरीको पनि जनताको सेवा गर्ने मनोबल बडोस् भनी वि.सं. २०३१ मा इन्जिनियरिङ शाखा स्थापना गरी पगोडा शैलीका प्रहरी भवनहरूको निर्माण थालनी गरिएको थियो।
नेपाल प्रहरीको क्रमिक इतिहास प्रदर्शन गर्नका निम्ति प्रहरीद्वारा प्रयोग हुने पुराना तथा तत्कालीन हातहतियार तथा पोशाक सङ्कलन गरी वि.सं. २०३२ सालमा प्रहरी प्रधान कार्यालयको परीसरमा तत्कालीन प्रहरी महानिरीक्षक बरालद्वारा नेपाल प्रहरी सङ्ग्राहलयको प्रारूप तयार भएको थियो।
तत्कालीन सदर प्रहरी तालीम केन्द्र मा मात्र सिमित प्रहरी तालिमलाई अरू विकास क्षेत्रहरूमा पनि सञ्चालन गर्ने उद्देश्यले तत्कालीन प्रहरी महानिरीक्षक खड्गजीत बरालले वि.सं. २०३३ मा ५० गुरूवा र ५० जवान तालिमेहरू सहित पश्चिम क्षेत्रीय प्रहरी तालिम केन्द्र, बुटवलको स्थापना गरेका थिए
बराल लोक सेवा आयोग बाट नेपालको तत्कालीन सरकारमा प्रहरी महानिरीक्षकका लागि सिफारिस हुने प्रथम स्नातकोत्तर उतीर्ण प्रहरी अधिकृत हुन्।
उनी भन्दा अघिका सबै प्रहरी प्रमुख मुक्ति सेनाबाट प्रहरीमा समायोजन भएर वा सेनाबाट सरूवा भई प्रहरीमा प्रवेश गरेका थिए भने उनी चाहिँ प्रहरी ऐन २०१२ बनेपछि विधिवत रूपमा प्रहरीमा भर्ना भई प्रहरी महानिरीक्षकमा नियुक्त हुने प्रथम व्यक्ति हुन्।
आफ्ना पूर्ववर्ती स्वर्गीय आईजीपी रोम बहादुर थापाका साथै बराल ६ वर्षका लागि प्रहरी प्रमुख भई सबैभन्दा बढी समयको लागि प्रहरी प्रमुखको जिम्मेवारी वहन गरेका थिए।
वि.सं. २००७ मा तत्कालीन जहानिया राणा शासन विरूद्ध भारतको बिहारस्थित बैरगनियामा तीन दिनसम्म आयोजित बैरगनिया सम्मेलनमा पढाइ छाडेर बराल त्यसमा सहभागी भएका थिए, जसमा पिता बहादुर सिंह बराल, कुँवर इन्द्रजित सिंह, मातृकाप्रसाद कोइराला, विश्वेश्वरप्रसाद कोइराला, कृष्णप्रसाद भट्टराई, गणेशमान सिंह र महेन्द्र नारायण निधि आदिको समेत उपस्थिति रहेको थियो।
भैरहवामा कार्यरत रहँदा १ पुस, २०१७ मा तत्कालीन राजा महेन्द्रले राज्य सत्ता आफ्नो हातमा लिएपछि गृह मन्त्रालयको निर्देशानुसार तत्कालीन प्रहरी उपरीक्षकलाई पक्राउ गर्ने आदेश आएको थियो।
पछि बराल धनुषाको जलेश्वर स्थित प्रहरी नायव उपरीक्षक कार्यालयको प्रमुख रहँदा उनले तत्कालीन काङ्ग्रेसी नेता तथा आफ्ना परम मित्र महेन्द्र नारायण निधिलाई दुई पटक गिरफ्तार गरेका थिए।
यस योजना अन्तर्गत उनले २०३५ सालको प्रारम्भमा प्रहरीबाट अवकाश पाउनु अघिसम्म नेपाल-चीन सीमामा ताप्लेजुङस्थित ओलाङचुङगोला, संखुवासभाको किमाथाङ्का, सोलुखुम्बुको थ्याङ्गबोचे, गोरखास्थित छेकम्पार, मनाङस्थित हुम्दे, मुस्ताङको लोमान्थाङ, हुम्लाका मुचू र यारी, डोल्पाको तिन्जे र मुगुमा सीमा प्रहरी चौकीहरू स्थापना भएका थिए।
तत्कालीन प्रहरी उपरीक्षक बराल नेपालगञ्ज प्रहरी कार्यालयको प्रमुख भई भेरी, सेती, महाकाली र कर्णाली अञ्चलहरूको सुरक्षाको जिम्मेवारी वहन गरेका थिए।
नेपाल पुलिस क्लबको आवश्यकता महसुस गरी बरालले तत्कालीन प्रहरी महानिरीक्षक पहल सिंह लामालाई त्यसको स्थापनार्थ आह्वान गरे;पुलिस क्लबको स्थापनार्थ बराल र स्वर्गीय हर्क बहादुर थापा प्रदर्शनी मार्ग स्थित जग्गा हेर्न गएका थिए।
खड्गजीत अलीगढ मुस्लिम विश्वविद्यालयको फुटबल टोलीको प्रथम गैरमुस्लिम कप्तान भएर सो टोलीको नेतृत्व गर्दै अफगानिस्तान स्थित फुटबल प्रतियोगिताहरूमा भाग लिएका थिए।
प्रहरी सेवाबाट अवकाश प्राप्त गरेपछि उनले ६ वर्षसम्म बर्माको लागि आवासीय नेपाली राजदूत, इन्डोनेसिया, सिङ्गापुर र फ्रेन्च इन्डो-चाइना को लागि गैरआवासीय नेपाली राजदूतको जिम्मेवारी वहन गरेका थिए।
९ फागुन, २००७ को बिहान ३ बजे भैरहवा स्थित कदमहवामा रहेको मुक्ति सेनाको क्याम्पमा तत्कालीन भारतीय सेनाको मराठा पल्टनले मोर्टारबाट गोला बर्साई एम्बुष गरेपछी बराल सहित मुक्ति सेनाका लडाकु हरूको पक्राउ गरेको थियो; ९ जना वीर जवानले सहादत प्राप्त गरेर झन्डै ३५० को संख्यामा रहेका मुक्ति सेनाका सेनानीलाई नेल–हत्कडी, र जनसाधरणलाई डोरीले बाँधेर नेपाली सेनाको जिम्मा लगाइएको थियो।
वि.सं. २०३१ सालमा काठमाडौँ उपत्यकामा अपराध नियन्त्रण प्रभावकारी बनाउन र जनतामा समयोचित सेवा पुर्याउन सकियोस् भनेर चीनबाट चारवटा अत्याधुनिक भ्यान नेपाल भित्र्याई प्रहरी निरीक्षकको नेतृत्वमा हातहतियारले सुसज्जित प्रहरी अधिकृतसहित नगर प्रहरी कार्यालयमा तत्कालीन प्रहरी महानिरीक्षक खड्गजित बरालद्वारा नेपाल पुलिस फ्लाइङ्ग स्क्वाड् स्थापना भएको थियो।
पूर्व प्रहरीको सल्लाह सुझाव लिन र भेटगाट गराउनका निम्ति तत्कालीन प्रहरी महानिरीक्षक खड्गजित बरालकै पहलमा प्रहरी पुनर्मिलन कार्यक्रमको थालनी भएको थियो जसले पछि पूर्व प्रहरी सङ्गठन' को स्थापनाका निम्ति समेत भूमिका खेलेको थियो।
बराल सो कार्यालयको प्रमुख छँदा वि.सं. २०२७ मा अच्युतकृष्ण खरेल, ध्रुवबहादुर प्रधान र प्रदिप शमशेर ज.ब.रा. प्रहरी निरीक्षक नियुक्त भएका थिए।
वि.सं. २०३१-२०३३ मा नेपाल प्रहरी र नेपाली सेनाको संयोजकत्वमा तिब्बती खाम्पा निशस्त्रीकरण अभियानबाट नेपाली भूमिलाई दलाइ लामाका सशस्त्र खम्पाबाट मुक्त गरी नेपालको सार्वभौमिकता पुनर्स्थापना गर्न सफल भएको थियो।
बराल लोक सेवा आयोग बाट नेपालको तत्कालीन सरकारमा प्रहरी महानिरीक्षकको लागि सिफारिस हुने प्रथम स्नातकोत्तर उतीर्ण प्रहरी अधिकृत हुनका साथै ४४ वर्षको कनिष्ठ उमेरमा महानिरीक्षक हुने प्रथम व्यक्ति हुन्।
साधारणतया प्रहरी प्रमुखको कार्यकाल ४ वर्षको हुने भएतापनि नेपाल प्रहरीको इतिहासमा ६ वर्षसम्म प्रहरी महानिरिक्षक जिम्मेवारी वहन गर्ने दुई जना मध्ये उनी र रोम बहादुर थापा हुन्।
दिल्लीको त्रिपक्षीय सम्झौता अनुसार तत्कालीन नेतृत्वको मोहन शमशेर ज.ब.रा.लाई प्रधानमन्त्री बनाउने निर्णयको विरोध गरेर राणा शासन पूर्ण रूपमा निर्मूल नभएसम्म सशस्त्र आन्दोलन जारी रहने उद्घोष गर्दै डाक्टर के.आई. सिंहको नेतृत्वमा रहेको 'भैरहवा मोर्चा' (खड्गजीत, काशीप्रसाद श्रीवास्तव, रामवरण शर्मा लगायत अन्य केही कम्युनिष्ट नेता) ले संघर्ष जारी राख्ने निर्णय गरेको थियो ।
नेपालीहरू विदेशी पर्वतारोहीहरूको भरियामा मात्र सीमित नभई आफैँ पनि आरोहणमा संलग्न भै सफल होउन् भनी तत्कालीन महानिरीक्षक बरालकै अग्रसरतामा वि.सं. २०३० सालतिर नेपाल प्रहरी पर्वतारोही प्रतिष्ठान स्थापना गरिएको थियो।
सो प्रतिष्ठानकै लागि दार्जिलिङ स्थित भारतीय पर्वतारोहण संस्थानमा स्वर्गीय तेन्जिङ्ग नोर्गेबाट १५ प्रहरी जवानहरूलाई ६ महिनाको लागि प्रशिक्षण दिइएको थियो।
खड्गजीत बराल वि.सं. २०२२ देखि वि.सं. २०२४ सम्म तत्कालीन सदर प्रहरी तालीम केन्द्र को समादेशक भई प्रहरी तालिमेहरूलाई समय सापेक्ष प्रशिक्षण प्रदान गरी दक्ष तथा व्यवासयिक प्रहरी जनशक्ति तयार गर्ने उद्देश्य अनुरूप तालीमको आधुनिकीकरण गरेको र शिवपुरी राष्ट्रिय निकुञ्जमा गुम्बा स्थापनार्थ योगदान पुर्‍याएका थिए।
देहरादूनमा रहेका गोर्खा किल्लाका फौजीसँग आफूहरू राणा शासन विरुद्ध क्रान्ति गर्न लागेकाले बरालले गोली दिन आग्रह गरे ; चाँदमारी का बेला कसले कति गोली हान्छ हिसाब नहुने भएकाले त्यही मौकामा उनीहरूले धेरै गोली दिएका थिए ।
त्यस्तै, नेपाल-भारत सीमामा दार्चुलाको दत्तु, डोटीको साँगडी, महोत्तरीको कट्टीकटैया, सर्लाहीको संग्रामपुर, कपिलवस्तुको कृष्णनगर, झापाको काँकडभिट्टा, इलामका पशुपतिनगर र मानेभञ्ज्याङ , भैरहवाको बेलहिया र दुवै नेपाल-भारत र नेपाल-चीन सीमा हेर्ने दार्चुलाको तिङकर सहित २० ठाउँमा सीमा प्रहरी चौकीहरू स्थापना भएका थिए।
वि.सं. २०३२/३४ मा प्रहरी प्रमुखको हैसियतले भारत भ्रमण गर्दा तत्कालीन भारतीय सरकारबाट नेपाल प्रहरीको लागि ५०-शैय्याको अस्पताल बनाइदिन तत्कालीन प्रहरी महानिरिक्षक बरालकै पहलमा स्वीकृति पाइएको थियो, र पछि नेपाल प्रहरी अस्पतालको भवन निर्माणका लागि महाराजगञ्ज स्थित प्रचण्ड भवनको जग्गा समेत खरिद गरिएको थियो।
प्रहरीले आफ्नै तलबबाट वा ऋण लिएर पोशाक किन्न, वा अरूबाट अधारोमा पोशाक लगाउन नपरून् भनेर आइजीपी बरालले २०३३ सालमा पोशाकको व्यवस्था गरेका थिए।
तसर्थ प्रहरीको मनोबल बढाउनका निम्ति तत्कालीन प्रहरी महानिरीक्षक खड्गजीत बरालले नेपाल प्रहरी सङ्गठनमामा रासन, बास र पोशाकको व्यवस्था गरेका थिए।
प्रहरीमा हुने सरूवा-बढुवामा 'हुकुम प्रमाङ्गी' ले प्रहरी सङ्गठनमा उत्पन्न गराउने अस्थिरता र मनोबल गिराउने जस्ता नकारात्मक पक्षका बारे तत्कालीन प्रहरी महानिरीक्षक खड्गजीत बरालले स्वर्गीय राजा वीरेन्द्रलाई जाहेर गरेपछी प्रहरीमा सो व्यवस्था को पनि अन्त्य भएको थियो।
खड्गजीत बराल वि.सं. २०१३ सालमा लोक सेवा आयोग को खुल्ला प्रतिस्पर्धाबाट स्नातकोत्तर तह उत्तीर्ण गरेको प्रथम प्रहरी निरीक्षकको रूपमा नियुक्त भएका थिए।
बरालले प्रहरी सुधार योजना नेपालको तत्कालीन सरकारबाट स्वीकृत गराई त्यसलाई कार्यान्वयन गरेर प्रहरी प्रधान कार्यालय लगायतका अन्य प्रहरी ईकाइहरूमा नियन्त्रण सुपरीपेक्षण प्रबन्ध आदिको प्रशासनिक व्यवस्था, प्रहरीको काम, कर्तव्य आदि विविध पक्षमा सुधारात्मक कार्यहरू गरेका थिए।
खड्गबहादुर गुरूङको नेतृत्वमा मुक्ति सेनाको एक टोलीले बरालसहित करिब १५० लडाकुहरूका साथ भैरहवाका बडाहाकिमलाई सफलतापूर्वक आक्रमण गरेको थियो ; खड्गजीत आफ्ना पिता बहादुरसिंह बरालको 'बाह्रबोर' बन्दुक चोरी सात सालको क्रान्तिमा भाग लिएका थिए ।
उनी बर्माका लागि नेपाली राजदूत रहँदा बर्मामा अधिकारविहीन शरणार्थीसरह बसिरहेका नेपालीहरूलाई बर्मेली नागरिकता प्रदान गर्नुका साथै बर्मामा पशुपतिनाथ मन्दिर निर्माण गर्दै त्यहाँ भानुजयन्ती मनाउने परम्पराको सुरूवात गरेका थिए।
आफ्नो कार्यकालमा प्रहरीमा 'गाँस' , 'बास' र 'कपास' को व्यवस्था गरेर प्रहरीको मनोबल उच्च बनाउन सफल भएकाले उनलाई नेपाल प्रहरीको इतिहासमा सबैभन्दा दूरदर्शी र प्रभावशाली प्रहरी महानिरीक्षक मानिन्छ।
बरालले तत्कालीन पश्चिम जर्मनी सरकारलाई लागूऔषध नियन्त्रण ऐनको विधेयकको मस्यौदा तयार पार्न नेपालमा कानुन विशेषज्ञ पठाउन अनुरोध गरेका थिए।
उनी सेमेस्टरको मध्यमै अलीगढ विश्वविद्यालय छोडेर पटना विश्वविद्यालयमा राजनीति शास्त्र विषय लिएर स्नातोकोत्तरमा भर्ना भएर त्यहाँबाटै स्नातोकोत्तर तह उत्तीर्ण गरेका थिए।
तर महावीर-११ समेत सशस्त्र प्रहरी बल क्लब , एनआरटी, ठमेल, आरसीटी, पाटन, महाराजगञ्ज, जेएफसी टिमहरूले त्यसमा प्रतिस्पर्धा गरेको उनी बताउँछन्।
वि.सं. २०१३ सालमा प्रकाशनमा आएको 'फुटबल खेल' नामक कितावमा लेखक कृष्णबहादुर बर्मालाई सन्देश पठाउने क्रममा राजा त्रिभुवनले लेखेका छन्।
टिमका अन्य सदस्यहरूमा राइट-हाफ कृष्णबहादुर मानन्धर, लेफ्ट-हाफ नारायण बहादुर क्षेत्री, राइट-आउट नातीबाबु , राइट-इन राधेश्याम श्रेष्ठ, सेन्टर-फर्वाड नरसम्शेर, लेफ्ट-इन तारकसम्शेर थापा, लेफ्ट-आउट रमेशविक्रम शाह, राइट-फुट हरिगोपाल कारञ्जित, लेफ्ट-फुट शेषराज जोशी तथा गोलरक्षकमा कोमलविक्रम शाह थिए।
उनले भारतमा अध्ययनका लागि जाने जङ्ग थापा र नरसिंह राणाले नै त्यहाँ सुरूमा फुटबल खेल्न सिकेको र नेपाल र्फकंदा फुटबललाई पनि आफूसँगै ल्याएको उल्लेख गरेका छन्।
साहित्यकार तथा इतिहासकार डायमण्ड शम्शेरका अनुसार दरबारका नातिले बाजेहरू आदेशलाई बेवास्ता गरेर सर्वसाधारणलाई पनि फुटबल खेलाउन सुरू गरे।
उनको पहिलो स्टुडियो गिती सङ्ग्रह ह्यान्डरिटन मा, सार्वजनिक गरेका थिए जसमा समावेश गीत "स्टिचेस" संयुक्त अधिराज्यमा शीर्ष स्थानमा र संयुक्त राज्य अमेरिका र क्यानडामा शीर्ष १० मा पुगेको थियो।
त्यसपछि उसले आफ्नो दोस्रो स्टुडियो गिती सङ्ग्रह इल्युमिनेट मा सार्वजनिक गरेका थिए जसम समावेश गीत "ट्रिट यु बेटर " र "दियर्स नोथिङ होल्डिङ मि ब्याक" धेरै देशहरूमा शीर्ष १० पुगेको थियो।
उनको आफ्नै नामको तेस्रो गिती सङ्ग्रह सन् २०१८ मा, सार्वजनिक गरिएको थियो जहाँ यसलाई यसको चर्चित गीत "इन माई ब्लड"ले समर्थन गरेको थियो।
पाँच कलाकारहरूले १८ वर्ष भन्दा कम उमेरमा यो सफलता हात पार्न सफल भएका थिए जसमा सन मेन्डेज पनि समावेश थिए र सार्वजनिक गरिएका सबै तीन गिती सङ्ग्रहहरू शीर्ष स्थानमा पुग्ने उनी तेस्रो सबैभन्दा कम उमेरका कलाकार पनि हुन्।
सन् २०१७ मा, मेन्डेजले २० वर्ष भन्दा कम उमेरमै बिलबोर्ड वयस्क समकालीन तालिकामा तीनवटा सार्वजनिक प्रस्तुति शीर्ष स्थानमा उतार्ने पहिलो कलाकार समेत हुन्।
सन् २०१८ मा, उनी २० वर्षको उमेर भन्दा पहिले नै वयस्क पप सङ्गीत तालिकामा सार्वजनिक गरिएका गीतहरू मध्ये ४ वटा गीत शीर्ष स्थान प्राप्त गर्ने पहिलो कलाकार बनेका थिए।
सन् २०१८ मा, उनले चर्चित एकल गीत " यफ आइ कान्ट ह्याभ यु" र " सेन्योरिता " जारी गरेका थिए जुन पछि बिलबोर्ड हट १००मा शीर्ष स्थानमा आएको थियो।
एक वर्ष भन्दा कम अवधिमै उनले युट्युबमा गितार बजाएको भिडिओहरू सार्वजनिक गरेका थिए जसमा उनले गीतको कभर संस्करणहरू यसमा हाल्ने गरेका थिए।
मेन्डेजले भाइन मार्फत जस्टिन बिबरको गीत "एज लङ एज यु लभ मी" सार्वजनिक गरेका थिए जस मार्फत उनले दर्शकहरूको ध्यानाकर्षण गर्न सफल भएका थिए।
त्यस पछि उसले केहि महिनामा लाखौँ अवलोकन र अनुयायीहरू प्राप्त गरेका थिए र उनी कभर गीतहरू सार्वजनिक गर्नेहरूकम माझ लोकप्रिय बन्न पुगेका थिए।
कलाकार प्रबन्धक एन्ड्र्यू गर्टलरले नोभेम्बर २०१३ मा मेन्डेजलाई अनलाइन भेट्टाएका थिए जसले उनलाई जनवरी २०१४ मा आइसल्यान्ड रेकर्ड्ससँग हस्ताक्षर गराएका थिए।
अप्रिलमा उनले रायन सिक्रेस्टको "उत्कृष्ट कभर गीत प्रतियोगिता"मा अ ग्रेट बिग वर्ल्डको "से सम्थिङ" नामक गीतको साथ प्रतियोगिता जितेका थिए।
उक्त गिती सङ्ग्रहमा समावेश तेस्रो गीत "स्टिचेस" अमेरिकाको बिलबोर्ड हट १०० मा चौथो नम्बरमा पुगेको थियो जुन गीत अमेरिकामा उनको पहिलो शीर्ष १० गीतहरू मध्ये एक थियो।
वयस्क पप गीतहरूकम माझ यसले शीर्ष स्थान ओगट्न सफल भएको थियो भने यसले पछि वयस्क समकालीन सङ्गीत तालिकामा पनि शीर्ष स्थान कायम गर्दै बेलायतमा पनि यसलाई कायम गरेको थियो।
साथै सन् २०१५ मा, मेन्डेजले टेलर स्विफ्टको १९८९ विश्व भ्रमणको बेलामा, "बिलिभ" नामक गीत जारी गरेका थिए जुन गीत डिज्नी च्यानलको मूल चलचित्र डिसेन्डेन्ट्सका लागि रहेको थियो।
सन् २०१५ को अन्तमा, मेन्डेजले त्यस समयमा समूह हिप्थ हार्मोनीको सदस्यको रूपमा रहेकी क्युबाली गायिका कमिला कबेयोकको सहकार्यमा "आइ नो ह्वाट यु डिड लास्ट समर" (अनुवादित शीर्षक:"मलाई थाहा छ तिमीले अन्तिम गर्मीमा के गर्‍यौ") जारी गरेका थिए।
५ सेप्टेम्बर २०१४ मा, "ओ सेसिलिया मा "मेन्डेजलाई प्रस्तुत गर्दै साङ्गीतिक समूह "द भेम्प्स"को पहिलो गिती सङ्ग्रह, मिट द भ्याम्प्सबाट यसलाई पाँचौँ गीतको रूपमा सार्वजनिक गरिएको थियो।
अर्को वर्ष, उनले कलाकार व्यवस्थापक एन्ड्र्यू गर्टलर र आइसल्यान्ड रेकर्डको ध्यानाकर्षण गर्न सफल भएका थिए, जसले गर्दा उनले रेकर्ड लेबलसँग सम्झौतामा हस्ताक्षर गरेका थिए।
उनले अभिनय पाठहरू अन्तर्गत मञ्चमा आफ्नो उपस्थिति बढाउन थालेका थिए भने उनले एक बिन्दुमा प्रिन्स चार्मिङको रूपमा पनि प्रदर्शन गरेका थिए।
सार्वजनिक गरिएको गिती सङ्ग्रह बिलबोर्ड २०० को शीर्ष स्थानमा पुग्नु र उनको गीत "स्टिचेस"ले विभिन्न देशहरूमा शीर्ष स्थान हासिल गरेका हुनाले, उनलाई टाइमले पुन: सन् २०१५ को "सबैभन्दा प्रभावशाली ३० किशोरहरू"को सूचीमा पनि सूचीबद्ध गरेको थियो।
उनका पुरस्कारहरू मध्ये, मेन्डेजले १३ सोकान पुरस्कार, १० एमटिभी युरोप सङ्गीत पुरस्कार , आठ जुनो पुरस्कार , आठ आइ हर्ट रेडियो पुरस्कार, दुई अमेरिकी सङ्गीत पुरस्कार , र तीन ग्रामी लगायतका पुरस्कारमा नामाङ्कन प्राप्त गरेका थिए।
सरस्वतीले कृष्णा चौधरी, संगीता मेचे र तुलसा खत्रीसँग रहेर ४ गुणा ४ सय मिटर दौडको स्वर्ण ४ मिनेट २ सेकेण्ड पुरागी जितेकी थिइन् ।